Arnaut Ernèst Junqua
Arnaut Ernèst Junqua (en francés, Arnaud Ernest Junqua), vasut lo 16 de febrèr de 1816 a Leitora (Gers), mòrt lo 31 de genèr 1893, es un militari francés deu Segond Empèri.

Biografia 
Son grand-pair, Arnaut Junqua, es lo purmèr sos-prefeit de Leitora en 1792, causit per sas qualitats republicanas. Es un òme imposant, de nauta talha (prèp de 2 métres, e Arnaut Ernèst mesurara 2,04 m). Sa mair, Cécile Belliard, es la hilha de Jeanne Lannes, sòr deu marescau Joan Lannes.

Arnaut Ernest s’engatja dins l’armada en 1834. En 1851, es capitani dens lo 1èr regiment de carabinèrs.
Se retròva dins lo regiment de coirassèrs de la Garda imperiala. Obten la Legion d’Onor lo 23 de mai 1855. Aquèste annada, la rèina Victòria deu Reiaume Unit ven a París tà visitar l’Exposicion universau, e s’arrestant davant Arnaut Ernèst Junqua qu’es de faccion. « O, lo polit oficièr » ! çò ditz. Mès tard, lo soldat contarà coma es partit dins una aventura entà trobar lo famós diamant Koh-i-Noor, e lo balhar a la rèina. Junqua èra conegut coma lo perfèit Gascon, contaire d’« istòrias vertadèras o inventadas — mès sovent inventadas ».

De 1857 a 1859, totjorn capitani, es commandant en segond deu Escadron deus Cent-Gardes.

En 1859 es hèit cap d’escadrons au 12e régiment de dragons de Valencienas, e recep lo grade d’Oficièr de la Legion d’Onor.

Se retira deu servici en 1870 e s’en torna dens sa vila natala, on morís lo 31 de genèr de 1893.

Nòtas e referéncias

Honts 
 Cent-Gardes
 Albert Verly, L'escadron des cent-gardes, Paul Ollendorff, Paris, 1894

Naissença en 1816
Decès en 1893